16/03/2017 | Administración LocalMunicipal
Pontedeume
Bases IV Mes do Teatro Afeccionado Pontedeume en Obras

Por medio de decreto número 100/2017 de 10/03/2017 resolveuse convocar e aprobar as bases do IV Mes do Teatro Afeccionado Pontedeume en Obras, que a continuación se transcriben: 1. O Mes do Teatro Afeccionado Pontedeume en Obras nace coa vocación de promover e organizar actividades teatrais, e contribuír á mellora da oferta cultural eumesa, potenciando a divulgación das compañías teatrais afeccionadas.2. O IV Mes do Teatro Afeccionado Pontedeume en Obras terá lugar os, sábados 6,13, 20 e 27 de maio de 2017.3. A apertura do certame corresponderá ao grupo Arjé Teatro o día 6 de maio, e a clausura ao grupo Dame Cuerda Que Teatro o día 27 de maio.4. O horario das representacións será ás 20:30 horas. O lugar de tódalas representacións será o Salón de actos do IES Breamo situado na Rúa Ricardo Sánchez nº 5, Pontedeume.5. As labores de carga e descarga, así como as de montaxe e desmontaxe de decorados e escenografía, serán realizadas por persoal da compañía ou grupo.6. O Salón de Actos do IES Breamo conta coas seguintes dotacións técnicas (Pode descargarse da páxina web do Concello de Pontedeume un plano esquemático do salón de actos): - Un escenario de 7 m. de ancho, 5 m. de fondo e 2,5 m. de alto. Conta con paso traseiro e entrada directa ao escenario desde o camerino. - Unha barra exterior dotada de 4 focos PAR e 4 focos PC. - 3 luces no frontal do escenario con cores intercambiables. - Mesa de son e de luces. - Reproductor de DVD e proxector. - Toma de corrente. - Tarima de madeira. - Telón. - Patio de butacas cun aforo para 130 persoas. - Aparcamento reservado para carga e descarga.7. O Encontro só está aberto a grupos de teatro afeccionado. Cada grupo pode presentar o número de obras que desexe, das cales só poderá ser seleccionada unha. As obras poderán ser representadas tanto en galego como en castelán e deberán ter unha duración mínima de 45 minutos.8. Non se poderán presentar obras seleccionadas en edicións anteriores deste certame, pero si poderán participar compañías que teñan participado en anos anteriores.9. Toda compañía que desexe participar no Encontro deberá enviar a seguinte documentación: - A “Ficha do espectáculo” cuberta cos datos da obra representada. (Pode descargarse da páxina web do Concello de Pontedeume) - Un mínimo de 3 fotografías do espectáculo e cartel da obra en formato dixital para a promoción do mesmo. - Un dvd do espectáculo íntegro que representará, ou enlace web para a súa visualización.10. Todo isto deberá ser facilitado por correo electrónico á seguinte dirección: pontedeumeenobras@gmail. com Ou por correo postal á dirección: Rúa Real nº13 15600 (A Coruña) Especificando: IV Encontro de Teatro Afeccionado Pontedeume en Obras.11. A documentación presentada pasará a formar parte dos fondos da organización, quen poderá usala para publicidade deste ou posteriores encontros.12. O prazo límite para a presentación da documentación conclúe o luns 7 Abril de 2017.13. Os membros do grupo DameCuerdaQueTeatro xunto cun representante do Concello de Pontedeume asignado pola Concellería de Cultura serán os encargados da selección, entre tódalas solicitudes presentadas, daquelas que conformarán a programación do IV Mes do Teatro Afeccionado Pontedeume en Obras.14. Serán os membros de DameCuerdaQueTeatro os encargados de contactar cos grupos seleccionados e acordarán con cada un deles a data da súa actuación.15. A organización abonará a cantidade de 250 € a cada compañía seleccionada para o Encontro en concepto de caché por participación.16. Para poder facer efectivo o ingreso dese caché cada compañía teatral deberá aportar no momento en que lle sexa requerido pola organización: - Unha certificación bancaria do número de conta do que sexa titular. - Unha factura por 250 € a nome do Concello de Pontedeume (CIF: P1507000F; Rúa Real nº13 Pontedeume, A Coruña) en concepto de “Representación por participación no III Mes de Teatro Afeccionado Pontedeume en Obras”. Dita factura deberá presentarse a través da plataforma online de presentación de facturas electrónicas. Punto de entrada automatizada de datos (FACe): www.face. gob. es Código da oficina contable: L01150695 INTERVENCION Código do órgano xestor: L01150695 ALCALDIA Código da unidade tramitadora: L01150695 INTERVENCION 17. A presentación da documentación esixida implica a aceptación das presentes bases na súa totalidade.18. Calquera circunstancia non prevista nestas bases, así como a interpretación das mesmas, será responsabilidade do Concello de Pontedeume de maneira inapelable.” O que se fai público para xeral coñecemento, dando cumprimento así ao contido da dita resolución. En Pontedeume, a 13 de marzo de 2017. O Alcalde D. Bernardo Fernández Piñeiro